**Løsningsstikord opgave 1 (økonomi).**

1.1. ABC. – nogle få stikord.

Omfatter: At henføre indirekte støtte- og fælles funktioners anvendt ressourcefor-brug til aktiviteter, processer, produkter og services – via omkostnings driver satser og trækket på den valgte omkostningsdriver. Fælles omkostningerne omfatter info systemer, forsikring, planlægning, indkøb, køregange, konstruktion, opvarmning, lys, materiale håndtering, set up, fabriks administration, inspektion, forbedringer, afskrivninger, renter o.l. – dvs. aktiviteter fra alle dele af værdikæden.

Udfordringer: Identificere hoved aktiviteterne og gode fordelingsnøgler, sikre god gennemsigtighed for brugere. Gå efter de ”lavt hængende frugter” som fanger 80-90 % med et overskueligt antal aktiviteter og undgå eksponentielle stigninger i udviklings og driftsomkostninger til modelleringen. Anvend først den eksisterende information og involver nøglemedarbejdere.

Fordele: Målet med ABC er at sætte fokus på ansvaret for alle omkostningstræk. ABC modellerer en udvidelse af de variable omkostninger med henblik på at alle omkostninger dækkes i vurderinger til brug for prissætning, opgjort lønsomhed samt opfølgning med henblik på beslutninger om fremtiden.

Ulemper: ABC modeller bliver ofte komplekse, ressourcekrævende, misforstået og upræcise når grundregistreringerne ikke kan bære opgaver som at håndtere ledig kapacitet, innovations omkostninger og forskelligt forbrug af omkostnings elementer generelt. ABC forbindes ofte med ord som ”døds-spiral” og optræder i sin oprindelige Robert Kaplan form stærkt undervurderet i analysekrav og ligger ofte langt fra foretrukne fokusområder i virksomheder.

SBS og ABC: Individuel refleksion, hvor alle processer og funktioner kan indgå, som ikke umiddelbart kan tænkes indeholdt i listestyringen af ”standard cost” for de enkelte salgbare produkter og serviceydelser. Leveringer til kunder håndteres på mange måder. Omkostninger til lager og logistisk styring kan inddrages med diskussioner om, hvorvidt omkostningstillæg skal beregnes ud fra kolli, vægt, ordre- eller faktura linjer o.l. og virksomhedens SCM kan gøres til objekt for ABC – ligesom andre områder der fokuserer direkte på ”bussiness-scope” objekter i firmaets selvforståelse af hvor ”firmaets regnbue starter” og haglene rammer.

1.2. Benchmarking – nogle få stikord.

Omfatter: At sammenligne. Enhver proces, opgave, produkt, service, udbytte og ledelsesmæssig håndtering kan gøres til genstand for intern benchmarking eller ekstern benchmarking. Under intern benchmarking vil sammenligninger mellem afdelingers reelle handlingsparametre kunne indgå. Under ekstern benchmarking vil sammenligning mellem forhold i markedets reelle handlingsparametre oftest indgå.

Benchmarking foretages ofte på finansielle nøgletal indenfor branchen eller over tid. De fleste andre anførte benchmarking parametre har som endeligt mål ligeledes at føre til en komparativ økonomisk fordel til gavn for ejerne.

Best practice og innovation diskuteres på individuelle grundlag, og kan indeholde bl.a. relativitets måling og vanskeligheder ved benchmarking på pionerområder o.l.